ג'ורג' גרווין

ג'ורג' "אייסמן" גרווין (באנגלית: George "The Iceman" Gervin; נולד ב-27 באפריל 1952 בדטרויט, מישיגן) הוא מבכירי הכדורסלנים האמריקאים בכל הזמנים ואחד הקלעים הטובים אי פעם.

גרווין שיחק בתפקיד של קלע בשתי הליגות המקצועניות, ה-ABA וה-NBA, קלע למעלה מ-14 נקודות בממוצע למשחק בכל אחת משנותיו וב-NBA השיג ממוצע קריירה של 26.2 נקודות למשחק. גרווין ממוקם במקום השלישי בהיסטוריה במספר תוארי מלך הסלים עם ארבע זכיות. הוא פרש כשהוא ממוקם במקום השני בחסימות בקרב הגארדים בכל הזמנים. 

שיחק בין היתר בסן אנטוניו ספרס ובשיקגו בולס. אחיו דריק גרווין היה גם הוא כדורסלן ושיחק בישראל במדי הפועל גבת.

קריירה
גרווין זכה בכינוי אייסמן (איש הקרח) בשל היותו קר רוח, שקול ולא נכנע ללחץ. הוא נודע כקלע מעולה, שהוביל את קבוצותיו, בהן אוניברסיטת מזרח מישיגן. ב-1978 הוא זכה בתואר מלך הסלים של ה-NBA כשניצח את דייוויד תומפסון בשבע מאיות הנקודה, כשהוא קולע 27.22 נקודות בממוצע למשחק, לעומת 27.15 של תומפסון, באותה העונה. במשחק האחרון בעונה קלע גרווין 63 נקודות, כולל שיא של 33 נקודות ברבע השני. גרווין זכה בתואר קליעת נקודות גם בשנים 1979 ו-1980 כשבעונת  קבע שיא של 33.1 נקודות בממוצע למשחק. הוא זכה שוב בתואר מלך הקלעים בשנת 1982. קודם לתקופתו של מייקל ג'ורדן זכה גרווין בתואר מלך הקלעים יותר מכל גארד אחר בהיסטוריה של הליגה, ובסיכום כל עונותיו ב-NBA וב-ABA, קלע במצטבר 26,595 נקודות. 

כשעזב גרווין את ה-NBA הוא שיחק מספר עונות באירופה. ב- הוא שיחק בבנקו רומא וכמו כן עונה אחת בספרד כשהיה כבר כבן 38. במשחקו האחרון בספרד קלע 31 נקודות וקטף 15 ריבאונדים כשהוא משאיר את קבוצתו, מנרסה, בליגה הספרדית הראשונה.

פרסים ושיאים
גרווין נבחר להיכל התהילה של הכדורסל. חולצתו, מספר 44, נתלתה על ידי הסן אנטוניו ספרס על תקרת האולם ואף שחקן אחר של הקבוצה לא ילבש מספר זה אי פעם. גרווין אף נבחר להיכלל ברשימת 50 השחקנים הגדולים בתולדות ה-NBA שנבחרה ב-1996 לציון 50 שנה להקמת הליגה. בשנת 1997 נבחר לקבוצת כל הזמנים של ה-ABA.

על אף הקריירה העשירה שלו, גרווין מעולם לא זכה להגיע לסדרת הגמר, בכל 13 שנותיו בכדורסל המקצועני האמריקני. גרווין זכה לשתף פעולה על המגרש, בין היתר, עם ג'וליוס אירווינג ועם מייקל ג'ורדן.

סטטיסטיקות הקריירה

בעונה הסדירה של ה-ABA

בפלייאוף ה-ABA

בעונה הסדירה של ה-NBA

בפלייאוף ה-NBA

קישורים חיצוניים

 

 ג'ורג' גרווין - באנציקלופדיה של ה-NBA

הערות שוליים

כדורסלני סן אנטוניו ספרס
כדורסלני שיקגו בולס
כדורסלני וירטוס רומא
כדורסלני קוואד סיטי ת'אנדר
היכל התהילה של הכדורסל: כדורסלנים
משתתפי משחק האולסטאר של ה-NBA
כדורסלני מנרסה
זוכי פרס ה-MVP של משחק האולסטאר של ה-NBA
מלכי הסלים של ה-NBA
כדורסלנים אפרו-אמריקאים
כדורסלנים אמריקאים
כדורסלנים ב-NBA שגופייתם הופרשה
בחירות דראפט של פיניקס סאנס
כדורסלני ליגת ה-ABA
מישיגן: כדורסלנים
כדורסלני אוניברסיטת מזרח מישיגן
חברי היכל התהילה של כדורסל המכללות
אמריקאים שנולדו ב-1952